Zarja pripravila uspešno sankanje
Tri zime v kapelških grapah ni bilo takšnih snežnih razmer, da bi društveniki lahko pripravili sankaško tekmovanje. Prejšnji konec tedna pa so končno le lahko nadaljevali s to priljubljeno tradicijo, katero so v Lepeni pričeli že leta 1967.
Tokrat je bila proga po Mozganovi cesti naravnost odlična - res primerna znanju otrok, a tudi ambicijam mladine in starejših, ki so se merili z ljudskimi sankami. Za bolj izvežbane na športnih saneh pa je bil merilo za uspeh gotovo posebej pripravljeni »ledeni kanal« po Jurijevem travniku. Vsi tekmovalci (na štartu jih je bilo 48) so brez vsake nezgode opravili po dve vožnji, za nameček pa so številni gledalci lahko navijali še za dvojice (24 prijav oz. parov).
Otroci so za nagrade prejemali pokale, odrasli pa praktične nagrade. Razdelili pa so jih vodja občinskega urada Ferdinand Bevc, član občinskega prestojništva F. Jožef Smrtnik ter predsednik Willi Ošina. Za brezhibno merjenje ter točne rezultate pa je odgovarjala prijateljska ekipa ŠK z Jezerskega.

Prireditev je -kot nekdaj- poleg športnega imela poseben družabni značaj. 
Vsem, ki so jo pripravili, izvedli, kakorkoli podprli ali obiskali velja velika zahvala.

Zmagovalci skupin:

Ljudske sanke: Kogoj Jasmina, Ošina Rafael, Ošina Katja, Oraže Martin-najhitrejši, Oraže Romario, Kogoj Angelika-najhitrejša, Oraže christina, Oraže Hannes

Turne sanke: Županc Sandro, kogoj Katja, Rozman Anita, Knez Rene-najhitrejši

Športne sanke: Ošina Andrej, Lipusch Bernhard, Smrtnik Toni, Žura Walter-najhitrejši

Dvojice: 1. Žura Walter/ Ošina Pauli

   2. Ošina Willi/ Ošina Rafael


   3. Smrtnik David/ Oraže Mitja

